Premieră în pandemie. Un oraș din România deschide Târgul de Paște.
Este o premieră locală pe care autoritățile locale vor să o transforme în tradiție. Târgul va fi deschis și în timpul Paștelui ortodox. Târgul se va desfășura timp de opt zile într-un parc.
Un târg de Paște va fi inaugurat vineri la Satu Mare. Este o premieră locală pe care autoritățile locale vor să o transforme în tradiție. Târgul va fi deschis și în timpul Paștelui ortodox. Din cauza pandemiei, în interior vor fi impuse mai multe reguli.Târgul se va desfășura timp de opt zile într-un parc din orașul Satu Mare. În interior vor fi circuite pentru vizitatori, se vor respecta normele de protecție și va fi permis accesul unui număr limitat de persoane. 30 de căsuțe cu produse locale au fost deja amplasate în parc, anunță autoritățile locale."În acest an, avem onoarea să lansăm și să punem bazele unui eveniment care să devină tradiție în Satu Mare: Târgul de Paște, cu produse 100% locale. Vă invităm așadar, la Târgul Produselor Sătmărene, în perioada 26 martie – 3 aprilie, între orele 10.00 și 18.00, în parcul din Piața Libertății", au anunțat reprezentanții Primăriei Satu Mare.Un eveniment similar va fi organizat cu ocazia Paștelui ortodox.